CE a aprobat contractul cu CureVac, care prevede achiziția a 225 de milioane de doze de vaccin.
Contractul aprobat de Comisia Europeană este al cincilea în vederea obținerii de doze de vaccin. Contractul prevede achiziția de 225 de milioane de doze, cu posibilitatea de suplimentare cu 180 de milioane. Contractul cu CureVac vine în completarea celor semnate cu AstraZeneca, Sanofi-GSK, Janssen Pharmaceutica NV și BioNTech-Pfizer.
Comisia Europeană a aprobat, marți, un al cincilea contract, cu compania farmaceutică europeană CureVac, care prevede achiziționarea inițială a 225 de milioane de doze în numele tuturor statelor membre ale UE, cu posibilitatea de suplimentare cu 180 de milioane de doze. Potrivit unui comunicat al CE, contractul cu CureVac extinde portofoliul deja larg de vaccinuri care urmează să fie produse în Europa, incluzând contractele semnate cu AstraZeneca, Sanofi-GSK, Janssen Pharmaceutica NV și BioNtech-Pfizer și discuțiile preliminare cu Moderna.